Tõre Tikker on iseloomuga daam, kes otsib lähedust. Ta soovib olla seltskonnas nii palju kui võimalik, aga seda omadel tingimustel.
Tikri minevik on olnud raske. Ta on kodust välja visatud ning pidanud mitmeid kordi elukohta vahetama. Kahjuks ei sobi see imeilusa kasukaga pea viieaastane kiisutüdruk teiste loomade ning väikeste lastega. Seetõttu peaks uus kodu olema kindlasti vaikne ja rahulik, kus Tikker saaks maid juhtida nii nagu õigeks peab.
Tikri ideaalne suhtlus käib nii, et tema istub inimese juures, aga teda liigselt ei tülitata. Seltskonnaarmastus on nii suur, et ta sooviks võimalusel isegi öö pererahva läheduses veeta. Hoolimata üldisest rahus olemise soovist meeldib talle ka aegajalt mõnus sügamissessioon.
Nelu armastab puhtust nagu ehtne daam. Samuti ei kraabi ta mööblit ega häälitse. Suure osa päevast meeldib talle veeta põõnates, kuid ära ei ütle ta ka toredast mängust. Kassipreili on steriliseeritud, vaktsineeritud ja kiibitud. Omab isiklikku passi.
Kui soovid Tõreda Tikrikesega tuttavaks saada, täida Pesaleidja kassivõtja ankeet ja mine talle külla!